text: Vurder selv: Så slem bliver trafikken i 2030
  05 december 2016 kl. 12.05
  Hvis du allerede nu er træt af tæt trafik, så skal du forberede dig på, at det kun bliver værre. Det viser en ny rapport fra Vejdirektoratet. 
  Tæt trafik er ikke nogen sjældenhed på motorvejene flere steder i TV SYDs sendeområde. Men er du allerede nu træt af kø og ekstra rejsetid, skal du dog væbne dig med endnu mere tålmodighed i fremtiden, når du sætter dig bag rattet.
  En ny rapport fra Vejdirektoratet ved navn "Statsvejnettet 2016" konkluderer ikke kun, at der sker en markant trafikvækst i disse år. Trafikken bliver kun værre i de kommende år, afslører rapportens beregninger.
  Det er især E45-motorvejen mellem  Vejle og Århus, motorvejen mellem Kolding og Haderslev - og fra Trekantområdet mod Odense, at der kommer stor belastning på motorvejene. Det viser Vejdirektoratets fremskrivninger af trafikken i år 2030. 
  Nedenfor kan du se, hvordan trafikken udvikler sig. Det gør du ved at flytte den hvide markør til højre og venstre (Billederne kan også ses i billedhjulet øverst).
  
  Du kan læse mere om, hvordan Vejdirektoratet har beregnet udviklingen i rapporten på Vejdirektoratets hjemmeside.
  